ЗАПИСНИК
oд Тематско Собрание на Карате федерацијата на Македонија,
одржано на 19. јуни 2011 година во просториите на
Универзитетот за туризам и менаџмент во Скопје.

Претседателот на КФМ Драган Стојановски ги поздрави преставниците на присутните клубови.
Од страна на претседателот беше предложен, кој беше едногласно усвоен, следниот:

ДНЕВЕН  РЕД

1. Избор на работни тела на Собранието:

• Верификациона комисија;

• Записничар и

• Оверувачи на записникот.

2. Разгледување и усвојување на Записникот од седницата на Собранието на Карате федерацијата на Македонија, одржана на 26.02.2011 година;

3. Извештај за превземените активности на КФМ, после Собранието на КФМ, одржано на 26.02.2011година и за случувањата на Конгресот на Европската карате федерација, одржан на 06.05.2011 година во Цирих, Швајцарија и разговорите во врска со употребата на името на Република Македонија и кодот FYR  во сите официјални документи во ЕКФ и ВКФ.

4. Предлог измени и дополнувања на Правилникот за работа на Дисциплинската комисија на Карате федерацијата на Македонија.
Точка 1
       Едногласно ги избра работните тела во следниот состав:
• Верификациона комисија Иванчо Стефановски, Ахил Јаков и Коста Николовски;

• Записничар: Ивана Аврамова

• Оверувачи на записникот: Идриз Билибани и Нуредин Месими.

Верификационата комисија го даде својот извештај: од 64 клубови со право на глас, присуствуваа делегати од 37 клубови. 

Точка 2

Собранието едногласно го усвои Записникот од Собранието на КФМ, одржано на 26.02.2011 година, со забелешка од делегатот на КК Аеродром – Скопје, да се избрише делот од Записникот ``поради недостиг на финансиски средства.`
Точка 3

Претседателот Драган Стојановски смета дека извештаите доставени од Бесник Мурати и Горан Милковски се многу добро изработени. Тој истакна дека задолжени биле како ИО одбор да информираат за преземените активности а Собранието ќе одлучи за наредните постапки. Според него добро е што прашањето за употребата на името и кодот во Европската и Светска федерација е покренато и официјално и усно.
Димче Кичевски истакна дека извештаите се одлично направени и нема да дискутира по нив. Во врска со употребата на името и кодот во ЕКФ и СКФ тој даде одредени забелешки и предлози. Според него претставниците Горан Милковски, Ѓоре Дервишев и Бесник Мурати кои сакаат да градат пријателство е во ред, но како Федерација така не треба да се настапува. Тој истакна дека во Гранада Федерацијата е примена под Република Македонија а во Полска под FYROM и код MKD, и така било се до 1995 кога е добиена суспензија за носење на тренерки Македонија. Според него треба да се бориме на Конгрес на Светска федерација за употребата на името и кодот и никако да не прифаќаме кратенка FYROM. Димче Кичевски побара да му се даде објаснување на кој Конгрес е променето името и кодот. Тој истакна дека во Меѓународниот олимписки комитет сме примени како Македонија и се користи кодот MKD  и според тоа треба истото да се бара и во ЕКФ и СКФ и доколку не се промени тогас тој смета дека Карате федерацијата на Македонија треба да поднесе тужба на Европската и Светска федерација.
Претседателот Драган Стојановски истакна дека сите материјали за состојбата и и употребата на името и кодот во ЕКФ и СКФ се разгледувани на Тематската конференција што се одржа на 22.01.2011 година и е донесена едногласна одлука да се настапува на Европски и Светски првенства под FYR и FYROM.  Тој е не е за да се суди и да било како се наштети на спортистите. Делегацијата работала и во првата фаза направила добра работа.
Делегатото на КК Металург, Мирче Јанушевски ги поздрави присутните гости. Тој истакна дека Федерацијата е примена под FYROM и така и се настапувало, на федереацијата и е сменет кодот од MKD во FYR. Според него Федерацијата треба да си го бара своето право. Иако не влегло овој пат во агендата на Конгресот да се бара на следниот конгрес и да се запознаат делегатите со фактите и со нашите права. Како друга солуција Мирче Јанушевски предложи да се напише тужба до судот за спорт во Лозана. Доколку Бесни Мурати и Горан Милковски не се доволно упатени во проблемот тогаш да се ангажираат тим од правници.
Претседателот на КФМ, Драган Стојановски стави забелешка дека сите ставаат акцент на употребата на кодот, додека за него е поважно употребата на името во Европската и Светска федерација.

Делегатот на Цветан Димов, Јован Лазарев, истакна дека Федерацијата има обврска и према Државата и према натпреварувачите затоа предлага да си остане заклучокот од минатото Тематско собрание, да се продолжи со натпревари и да Извршниот одбор продолжи да работи на оваа проблематика и ги најде најпогодните форми за решавање на проблемот.

Бесник Мурати, дека на Конгресот во Цирих е повлечен најголемиот можен чекор кон подобрување на состојбата. До сега учествувале и други делегати на претходните конгреси но никој до сега не преземал никаков чекор. На Конгресот на Светската федерација има агенда според која се работи и тешко се упаѓа ако не си на дневен ред. Федерацијата е примена под FYROM во ЕКФ и СКФ, како и во Обединетите нации и доколку се прифати предлогот на Мирче Јанушевски такви процедури може да траат долг временски период.
Зоран Ѓорѓески објасни дека во Обединетите нации сме примени под The Former Yugoslav Republic of Macedonia докеа во ЕКФ  СКФ ја употребуваат само кратенката FYROM. Тој смета дека само враќањето во употреба на кодот MKD е неприфатливо доколку не се издејствува и целосна употреба на името. Канцеларијата на КФМ, во предвидениот рок достави барање за вклучување во агендата на Конгресот во Цирих но и покрај тоа не беше ставено прашањето на Дневен ред. Карате федерацијата на Македонија ќе бара и наредниот Конгрес во агендата да биде вклучено како точка на дневен ред решавање на оваа прашање.

Златко Димоски предложи раководството на Федерацијата да достави Извештај за периодот 1998/1999 кога Федерацијата била повторно вклучена во натпреварите во ЕКФ и СФ 
Претседателот на КФМ, Драган Стојановски истакна дека треба  реално да се согледа ситуацијата и да се претходно поготват околните федерации (Србија, Хрватска, Босна и др.), да им се објасни проблемот за да се добие нивна подршка. Кога ке се постави на Конгрес прашањето треба да се биде сигурен дека ќе го реши позитивно Федерацијата.

По опсежната дискусија Собранието на КФМ:

· Го задолжи Одборот за контрола да направи Извештај во врска со приемот на Карате федерацијата на Македонија во Европската и Светската федерација.

· Ги усвои Извештаите од делегатите на Конгресот Горан Милковски и Бесник Мурати за превземените активности на КФМ, за случувањата на Конгресот на Европската карате федерација, одржан на 06.05.2011 година во Цирих, Швајцарија и разговорите во врска со употребата на името на Република Македонија и кодот FYR  во сите официјални документи во ЕКФ и ВКФ.

Во интерес на спортистите во карате спортот на Република Македонија и постигнување врвни спортски резултати на Европски и Светски првенства Собранието одлучи да продолжи нивниот настап на меѓународните манифестации во организација на Светската и Европската карате федерација и да се продожи со активности за решавање на прашањето за употребата на официјалното име на Република Македонија, согласно Резолуцијата на Советот на безбедност на Обединетите нации, на сите манифестации и ВЕБ страната на Светската и Европската карате федерација.

За одлуката гласаа 36 делегати од вкупно 37 со право на глас. Еден делегат беше воздржан.


Точка 4
Претседателот Драган Стојановски даде усно образложение за предлог промената на Правилникот за работа на Дисциплинската комисија. Тој истакна дека нема ниту еден писмен предлог до сега доставен до канцеларијата на КФМ.

Мирче Јанушевски стави неколку забелешки на Правилникот меѓу кои истакна дека е превисока сумата за казна. 

Со мислењето на Мирче Јанушевски се сложи и Бошко Заборски.

Златко Димоски истакна дека Дисциплинската комисија треба одередни казни за тренери сеуште не се изречени и дека треба да почне да го спроведува Правилникот.
Зоран Ѓорѓески истакна дека висината на казните е  висока со цел да го отргне тренерот или судијата да прави грешки.

Собранието го усвои предлогот за  измени и дополнувања на Правилникот за работа на Дисциплинската комисија на Карате федерацијата на Македонија. 

Доколку некој од делегатите на клубовите има одредени предлози за измена и дополнување на Правиликот истите да бидат доставени во писмена форма до Дисциплинската комисија.
Претседателот  на КФМ, Драган Стојановски ги информираше делегатите на Собранието дека Извршниот одбор донесе одлука оценувањето на судиите да го врши оценувач од страна, да се изготви ранг листа на најдобри судии поделени по групи, А, Б и Ц група. Оценувањето да започне од Изборниот бергер турнир за кумите што се одржува на 19.06.2011 во Скопје а оценувач да биде Примож Дебенак.

Оверувачи на записникот:  




          Записничар,
1. Идриз Билибани
2. Нуредин Мисими





        Ивана Аврамова
       
